સ્થાનિકોનો આક્ષેપ છે કે છેલ્લા ઘણા સમયથી સોરાઇ નગરમાં આવેલા ખુલ્લા પ્લોટમાં ખાનગી લકઝરીઓ તથા ભારે વાહનો ગેરકાયદે પાર્ક થાય છે. જેમાં અવારનવાર સોરાઇ નગરના રહીશોને વાહન પાર્ક કરવા બાબતે ઝઘડા પણ થયા છે. રાજુભાઇ દંતાણીના મોત મામલે ટ્રાફિક એમ ડિવિઝનના એએસઆઇ રશીદખાન પઠાણે જણાવ્યું છે કે મોડી રાત્રે ભારે વાહને રાજુભાઇને ચગદી નાખ્યા હતા તે વાહન લકઝરી છે કે પછી ડમ્પર છે તે તપાસનો વિષય છે. હાલ તો અકસ્માત મોતનો ગુનો દાખલ કરીને તપાસ શરૂ કરવામાં આવશે.